ΓΡΑΠΤΗ ΕΡΩΤΗΣΗ E-2688/02

υποβολή: Benedetto Della Vedova (NI) προς την Επιτροπή

(26 Σεπτεμβρίου 2002)

Θέμα: Παραβίαση της οδηγίας 79/409/ΕΟΚ του Συμβουλίου της 2ας Απριλίου 1979 εκ μέρους της Ιταλικής Δημοκρατίας μέσω του τοπικού νόμουπ' αριθμόν 18 της 7ης Αυγούστου 2002 τον οποίον εξέδωσε η Διοικητική Περιφέρεια της Λομβαρδίας

Με τον τοπικό νόμοπ' αριθμόν 18 της 7ης Αυγούστου 2002, η Διοικητική Περιφέρεια της Λομβαρδίας επέτρεψε κατά τη διάρκεια της κυνηγετικής περιόδου 2002/2003, την θήρα στα ακόλουθα είδη αγρίων πτηνών που προστατεύονται από την οδηγία 79/409/ΕΟΚ(1):

- Passer italiae, Passer montanus και Sturnus vulgaris, από την 1η Σεπτεμβρίου έως τις 30 Δεκεμβρίου, παρέχοντας τη δυνατότητα στον κάθε κυνηγό να σκοτώνει έως και 20 από τα ανωτέρω πτηνά ημερησίως και κατ' ανώτατο όριο 100 σε ολόκληρο το έτος·

- Fringilla coelebs και Fringilla montifringilla, από τις 15 Σεπτεμβρίου έως τις 30 Δεκεμβρίου, παρέχοντας τη δυνατότητα στον κάθε κυνηγό να σκοτώνει έως και 5 από τα ανωτέρω πτηνά ημερησίως και κατ' ανώτατο όριο 40 σε ολόκληρο το έτος.

Σύμφωνα με το Δικαστήριο των Ευρωπαϊκών Κοινοτήτων (Απόφαση της 17ης Μαΐου 2001 στηνπόθεση C-159/99), το άρθρο 9, παράγραφος 2, της οδηγίας 79/409/ΕΟΚ του Συμβουλίου ορίζει ότι, για τις περιπτώσεις που εμπίπτουν στο πεδίο εφαρμογής του άρθρου 9, παράγραφος 1, αποφασίζει μια διοικητική αρχή αν πληρούνται οι προϋποθέσεις της παραγράφου αυτής, σε ποια περιοχή και για ποια πτηνά μπορεί να επιτραπεί κατ' εξαίρεση η θήρα. Οι αρμόδιες δυνάμει του άρθρου 9, παράγραφος 2, της ανωτέρω οδηγίας αρχές πρέπει εξάλλου να εξετάζουν ανπάρχει άλλη ικανοποιητική λύση που να καθιστά δυνατή την επίλυση του συγκεκριμένου προβλήματος χωρίς να απαιτείται η θέσπιση παρεκκλίσεως.

Εντούτοις, η εν λόγω παρέκκλιση δεν χορηγήθηκε από εκ των προτέρων ορισθείσα διοικητική αρχή, σύμφωνα με κανονική διοικητική διαδικασία, αλλά απ' ευθείας με τον τοπικό νόμοπ' αριθμόν 18/2002. Η ύπαρξη των απαιτούμενων από την οδηγία προϋποθέσεων πιστοποιήθηκε ως εκ τούτουπό μορφή αδιαμφισβήτητης ασφάλειας δικαίου. Στην περίπτωση των ειδών Fringilla coelebs και Fringilla montifringilla, η παρέκκλιση αιτιολογήθηκε με την ευνοϊκή κατάστασηγείας των δύο ειδών και τούτο σε κατάφορη παραβίαση του άρθρου 9, παρ. 1, εδάφιο γ), της οδηγίας.

Με αυτόν τον τοπικό νόμο η Ιταλική Δημοκρατία αθέτησε τιςποχρεώσεις της τις οποίες αναλαμβάνει δυνάμει των ιδρυτικών συνθηκών δεδομένου ότι είναι ασυμβίβαστο με την κοινοτική έννομη τάξη κράτος μέλος ή διοικητικός φορέας της επικράτειάς του να εγκρίνει μέσα σε σύντομα χρονικά διαστήματα νομοθετικές πράξεις διοικητικού κατ' ουσία περιεχομένου για να αποφύγει την τήρηση του κοινοτικού δικαίου.

Προτίθεται η Επιτροπή να εκκινήσει διαδικασία επί παραβάσει κατά της Ιταλικής Δημοκρατίας, σύμφωνα με το άρθρο 226 της Συνθήκης, για την παραβίαση της οδηγίας 79/409/ΕΟΚ μέσω του τοπικού νόμουπ' αριθμόν 18 της 7ης Αυγούστου 2002 τον οποίον εξέδωσε η Διοικητική Περιφέρεια της Λομβαρδίας·

(1) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(11 Νοεμβρίου 2002)

Σύμφωνα με το άρθρο 9 της οδηγίας 79/409/ΕΟΚ της 2ας Απριλίου 1979 περί της διατηρήσεως των αγρίων πτηνών, τα κράτη μέλη δύνανται να παρεκκλίνουν των διατάξεων των άρθρων 6, 7 και 8 όταν δενπάρχουν άλλες ικανοποιητικές λύσεις, για τους ακόλουθους λόγους:

α) - για λόγουςγείας και δημόσιας ασφάλειας,

- για λόγους αεροπορικής ασφάλειας

- για να προληφθούν σοβαρές ζημιές στις καλλιέργειες, στα οικιακά ζώα, στα δάση, στην αλιεία και στα ύδατα,

- για την προστασία της χλωρίδας και πανίδας,

β) για ερευνητικούς και διδακτικούς σκοπούς, για σκοπούς εμπλουτισμού πληθυσμών και επανεισαγωγής, καθώς και για εκτροφή σχετική με τις ενέργειες αυτές,

γ) για να επιτραπεί, με αυστηρά ελεγχόμενους όρους και τρόπο επιλεκτικό, η σύλληψη, η διατήρηση και η ορθολογική εκμετάλλευση ορισμένων πτηνών σε μικρές ποσότητες.

Οι εξαιρέσεις πρέπει να μνημονεύουν:

- τα είδη που αποτελούν αντικείμενο εξαιρέσεων,

- τα επιτρεπόμενα μέσα, εγκαταστάσεις ή μεθόδους συλλήψεως ή θανατώσεως,

- τις συνθήκες κινδύνου και τις χρονικές και τοπικές περιστάσεις στις οποίες οι εξαιρέσεις μπορούν να εφαρμοστούν,

- την αρχή η οποία είναι αρμόδια να δηλώσει ότι πληρούνται οι απαραίτητες προϋποθέσεις και να αποφασίσει ποια μέσα, εγκαταστάσεις ή μέθοδοι μπορούν να χρησιμοποιηθούν, σε ποια όρια και από ποια πρόσωπα,

- τους ελέγχους που θα πραγματοποιηθούν.

Υπό το πρίσμα των ανωτέρω, πρέπει να σημειωθεί ότι η προαναφερθείσα οδηγία δεν αποτρέπει τα κράτη μέλη από την παραχώρηση παρεκκλίσεων μέσω ad hoc νομοθετικών πράξεων περιορισμένης διάρκειας, εφόσον συμμορφώνονται με τους λόγους και όρους που απαριθμούνται στις παραγράφους 1 και 2 του άρθρου 9. Ειδικότερα, οι τυχόν παρεκκλίσεις πρέπει να στηρίζονται σε δήλωση της αρμόδιας αρχής ότι πληρούνται οι απαιτούμενες προϋποθέσεις.

Στη συγκεκριμένη περίπτωση, δεδομένου ότι η Επιτροπή δεν γνωρίζει τα της καταστάσεως που περιγράφει το Αξιότιμο Μέλος του Κοινοβουλίου, θα λάβει τα κατάλληλα μέτρα προκειμένου να συγκεντρώσει λεπτομερή στοιχεία και να εξασφαλίσει την τήρηση του κοινοτικού δικαίου εντός των ορίων που της παρέχονται από την Συνθήκη ΕΚ.

Σε περίπτωση που η Επιτροπή διαπιστώσει ότι σημειώνεται παράβαση του κοινοτικού δικαίου στην προκειμένη περίπτωση, δεν θα διστάσει, ως θεματοφύλακας της Συνθήκης ΕΚ, να λάβει όλα τα αναγκαία μέρα, συμπεριλαμβανομένων των επί παραβάσει διαδικασιών δυνάμει του άρθρου 226 της Συνθήκης ΕΚ, προκειμένου να εξασφαλίσει την εν προκειμένων τήρηση του ισχύοντος κοινοτικού δικαίου.